# Abel Azcona

Abel Azcona (Madrid, 1 d'abril de 1988) és un artista conceptual navarrès nascut a Madrid especialitzat en l'àmbit de l'actuació artística, la instal·lació, l'escultura, el videoart, l'escriptura i la pintura.

## Biografia
### Primers anys

La seva infància va estar marcada per l'abandonament de la seva mare poc després de néixer, la qual exercia la prostitució i era heroïnòmana. Els primers anys de vida es va criar en una família desestructurada propera a la seva mare. Va viure situacions de maltractament, abús sexual i, novament, abandonament. Amb set anys, una família navarresa catòlica el va adoptar. L'adopció va ser conflictiva i en la seva joventut l'artista va tornar a trobar-se al carrer. En aquesta situació de precarietat va començar a crear i a utilitzar l'art com una eina de denúncia.
Va fer la seva formació artística al centre públic Escuela de Arte y Superior de Diseño de Pamplona.

### Persecució

L'any 2012 la seva obra va començar a ser coneguda internacionalment. Les seves obres, sempre crítiques amb les religions i l'extrema dreta, han estat perseguides mitjançant amenaces i denúncies, fet que ha comportat que s'hagi hagut d'asseure als tribunals en diverses ocasions. Així i tot, sempre s'ha declarat desobedient malgrat el risc d'entrar a la presó: «Prefereixo artistes a les presons que artistes callats al seu estudi».

### Exili

Des de l'any 2019, Azcona es troba exiliat a la ciutat de Lisboa, Portugal, per l'assetjament de diferents entitats i organitzacions polítiques. Des de l'any 2019 existeix una ordre de crida i cerca contra ell per les seves creacions i en contra de la llibertat d'expressió. Conseqüentment, l'artista decidí declarar-se desobedient i no acudir als jutjats que el persegueixen per la seva obra.
El maig de l'any 2019, malgrat l'ordre de crida i cerca emesa contra ell, Azcona va tornar a territori espanyol i va realitzar diverses exposicions i conferències sobre la importància i el deure de reincidència de l'artista des d'un posicionament desobedient. La seva obra va acollir temàtiques crítiques amb l'pederàstia en el si l'Església o el racisme promogut per sectors d'extrema dreta, en exposicions en ciutats com Múrcia, Madrid i Palma. Azcona també va ser entrevistat pel politòleg Juan Carlos Monedero al seu programa de PublicoTV.
El 15 d'abril de 2021 el jutjat d'instrucció de Berga arxivaria el cas obert contra Abel Azcona per haver escrit amb hòsties consagrades la paraula "pederàstia" en una de les seves performances feta l'any 2016. L'Associació d'Advocats Cristians s'havia querellat contra ell per un "delicte de profanació i contra els sentiments religiosos". El jutge no només desestimà l'acusació, sinó que també va fer retirar la d'obstrucció a la justícia que tenia per no presentar-se a declarar fins en tres ocasions, i també l'ordre de cerca i captura que pesava contra ell. L'artista navarrès podria llavors tornar lliurement a l'Estat espanyol.

## Obra

L'obra d'Abel Azcona és altament autobiogràfica. La majoria de peces creades per l'artista navarrès tenen relació directa amb situacions viscudes en la seva infància. Per aquesta raó tracta temàtiques com el maltractament, l'abús, la malaltia mental, la privació de llibertat i l'abandonament. Les seves últimes obres han evolucionat de la performance més pura a accions més híbrides considerades dins de l'art processual, utilitzant el cos fins al final tot buscant la transformació de l'espectador.

### Primeres obres

La primeres obres, dels anys 2004 i 2005, foren accions de factura senzilla realitzades a la ciutat de Pamplona, amb temàtiques amb connexió directa amb la pròpia experiència vital: l'artista als carrers i places accionant obres crítiques amb esdeveniments viscuts.

### Obres més reconegudes

Una de les obres més conegudes va ser la presentada a la Galeria Santa Fe de Bogotà on l'artista convidava al públic a compartir el seu jaç en directe. Més de cent persones van compartir els tres minuts d'invitació des d'un enfocament sexual. El pagament per la participació va ser de cent mil pesos colombians. L'obra era una denúncia en primera persona de la situació d'abús i prostitució de la seva pròpia mare i posteriorment del propi artista. Aquesta obra va ser presentada posteriorment a la Factoria d'Art i Desenvolupament de Madrid i després va ser l'obra inaugural de la Houston International Performance Art Biennale.
Més endavant, va presentar una nova obra connectada amb la sexualitat. Aquest cop els visitants tenien intimitat i el pagament per l'intercanvi artístic corresponia a una relació de prostitució habitual. Aquesta obra es va exposar a la Rossmut Gallery de Roma, acció durant la qual ell mateix es prostituïa.
Azcona va inaugurar l'esdeveniment internacional Queer New York Arts Festival amb una nova peça sexual. Aquesta vegada, sense intercanvi monetari, el públic tenia l'obligació, per poder-hi accedir, de compartir diversos minuts amb l'artista. Desenes de persones van compartir els tres llits consecutius on els visitants manipulaven el cos d'Azcona. El mitjà digital Hyperallergic va triar aquesta obra com una de les millors de l'any 2015 a Nova York.
L'any 2016, va presentar a València la que es considera la seva obra sexual més extrema: el seu cos inert al centre de la galeria pel consum previ d'estupefaents a mercè del públic i de la seva pròpia sexualitat. Una obra crítica sobre l'abús sexual.
L'any 2017, la galeria d'art La Juan Gallery, especialitzada en actuacions artístiques, va recopilar tots els projectes de temàtica sexual d'Azcona en una exposició de caràcter retrospectiu titulada «La extinción del deseo».

### Obra literària

L'editorial italiana Maretti va editar el 2015 el llibre Las Horas. Una obra literària on l'artista narra en primera persona diverses experiències i trobades sexuals dins dels seus processos artístics. El llibre es va editar en anglès i italià.
El novembre de 2015, el llibre col·lectiu El cielo en movimento de l'editorial Dos Bigotes es va publicar amb la participació de Pedro Almodóvar, Luis Eduardo Aute i Abel Azcona, entre d'altres.
El Círculo de Bellas Artes va acollir la presentació i lectura completa del manifest «Presunción del artista como sujeto radical y desobediente, tanto en vida como en muerte» en el marc del Festival EÑE. Azcona, a més, va ser el responsable d'inaugurar-lo amb una controvertida performance en viu.
El febrer de 2019, es va presentar a Madrid un llibre antològic amb tota l'obra de l'artista, la seva vida i les seves experiències. La presentació es va realitzar amb l'actriu Anabel Alonso. L'obra literària es titula Abel Azcona 1988-2018, el pròleg és de l'artista Tania Bruguera i l'epíleg de Pussy Riot.
El maig de 2019, va presentar amb la participació del cantant Valtònyc el llibre Arte, acción y rebeldía, una recopilació de les obres més polèmiques de l'artista i de la seva exposició a Sant Fruitós de Bages.

### Cinema documental

Al llarg de la seva carrera, Azcona ha participat en diversos projectes cinematogràfics. El 2016 el director navarrès Karlos Alastruey va dirigir el documental Abel Azcona: Born in darkness.
L'any 2018, la directora Isabel d'Ocampo, guanyadora d'un Premi Goya i especialitzada en cinema feminista, va estrenar el documental Serás hombre protagonitzat per Azcona. El documental, sobre masculinitats i prostitució, es va estrenar a la Setmana Internacional de Cinema de Valladolid.

## Polèmica

L'Església Catòlica ha perseguit Azcona des que ha afirmat en les seves creacions que l'«avortament és una de les principals mesures de protecció a la infància que existeixen». Després d'aquestes declaracions l'artista va inaugurar diverses exposicions en denúncia de la pederàstia global en el si de l'Església.
El novembre del 2015, Pamplona va dedicar-li una exposició retrospectiva amb gairebé la totalitat de la seva obra a l'antic Monument als Caiguts de la ciutat. Aquesta exposició va ser la mostra més visitada de la història de la sala d'exposicions. Mesos abans l'artista havia realitzat una obra col·lectiva enfront del monument amb familiars, fills i nets d'afusellats i desapareguts durant la Guerra Civil. El consistori va concedir a l'artista la possibilitat de localitzar la mostra al mateix lloc on estan enterrats Emilio Mola i José Sanjurjo. L'exposició va generar gran controvèrsia a la ciutat amb alguns partits polítics i organitzacions fonamentalistes cristianes manifestant-s'hi en contra.
L'obra «Amén», en què l'artista realitzava una instal·lació artística amb 242 hòsties consagrades, va ser perseguida des de la seva inauguració en el marc de l'exposició retrospectiva dedicada a l'artista a la ciutat de Pamplona.
«La muerte de un artista» és una obra polèmica inaugurada l'any 2018 en la qual convidava mitjançant diverses missives a totes les organitzacions, col·lectius i entitats que l'havien perseguit, denunciat o amenaçat de mort a disparar-li un tret durant l'obra. La peça es va inaugurar al vestíbul del Círculo de Bellas Artes de Madrid amb el mateix artista enfrontat a una pistola que podia utilitzar pel públic visitant.

## Reconeixements

Azcona va ser escollit com el millor artista de performance el 2014 per la premsa anglesa. Ha estat destacat de manera consecutiva els anys 2017, 2018 i 2019 en diversos mitjans de comunicació com un dels cinquanta homosexuals més influents de l'estat.

## Referències

* ↑ «L'artista Abel Azcona s'exilia a Portugal per la persecució judicial de la seva obra.».
* ↑ «Abel Azcona "desentierra" gran parte de su obra en el Monumento a los caídos».
* ↑ «Abel Azcona en Espejo Público: "Hay una persecución contra los artistas."».
* ↑ «Abel Azcona, hijo de una prostituta, dado en adopción y objeto de múltiples abusos sexuales durante su infancia, así fue el contexto en que se formó la mente creativa de Abel Azcona; uno de los nombres más citados en el arte contemporáneo.». Arxivat de l'original el 2019-12-12. [Consulta: 16 agost 2019].
* ↑ «Abel Azcona ante el juez: "Seguiré siendo subversivo".».
* ↑ «Entrevista con el artista Abel Azcona, antiguo alumno de la EASDP».
* ↑ «Abel Azcona: artes vivas en el Museo de Arte Contemporáneo de Bogotá. El artista español Abel Azcona es, a sus 26 años, uno de los creadores más prolíficos y polémicos de su país. Por eso, el Museo de Arte Contemporáneo de Bogotá prepara una retrospectiva de su obra».
* ↑ «Abel Azcona, Artista acusado de profanação por ter usado hóstias diz-se perseguido».
* ↑ «Abel Azcona ha rechazado acudir al juzgado imputado por su obra.».
* ↑ «Abel Azcona: “Prefiero artistas en las cárceles que artistas callados en su estudio”».
* ↑ «El artista Abel Azcona huye a Portugal.».
* ↑ «Abel Azcona, artista refugiado en Portugal.».
* ↑ «Abel Azcona, imputado de nuevo».
* ↑ «El artista Abel Azcona planta al juez.».
* ↑ «Abel Azcona, tras plantar al juez por escribir 'pederastia' con hostias consagradas: "Que me lleven por la fuerza".».
* ↑ «Abel Azcona no acude a una citación judicial en Barcelona y se declara desobediente.».
* ↑ «El Juez archiva la causa contra Abel Azcona».
* ↑ «Abel Azcona: "Prefiero artistas en las cárceles que creadores cómodos en sus estudios". Nueva exposición del artista en Palma de Mallorca.».
* ↑ «Reactivación de la obra Amén del artista Abel Azcona en el entorno público.».
* ↑ «Abel Azcona presenta en Madrid con una conferencia y encuentro su nuevo libro.».
* ↑ «Abel Azcona realiza por sorpresa su obra “Pederastia” en el marco de su gira en Mallorca.». Arxivat de l'original el 2019-06-24. [Consulta: 16 agost 2019].
* ↑ «Azcona: «Si me detienen lo asumiré; seguiré con mi desobediencia como preso político». Nueva exposición del artista en Murcia.».
* ↑ «Entrevista a Abel Azcona por Juan Carlos Monedero.».
* ↑ Casaprima Sagués, Judith «Arxiven la causa contra Abel Azcona per escriure "pederàstia" amb hòsties consagrades». 324, 15-04-2021 [Consulta: 15 abril 2021].
* ↑ «El artista Abel Azcona busca diez mil vaginas para su próxima "performance".».
* ↑ «Abel Azcona (Artista contemporáneo): «No quiero que mi arte sea bonito, sino que transforme al espectador»».
* ↑ «Abel Azcona (Artista contemporáneo): «No quiero que mi arte sea bonito, sino que transforme al espectador»» (en castellà), 17-04-2016. [Consulta: 1r març 2024].
* ↑ «Abel Azcona».
* ↑ «"Utero" by Abel Azcona at the Houston International Performance Art Biennale: Lone Star Explosion». [Consulta: 16 agost 2019].
* ↑ «Las últimas «Horas» de Abel Azcona.».
* ↑ «Abel Azcona en Queer New York Arts festival.».
* ↑ «Las polémicas performance sexuales del arista Abel Azcona.».
* ↑ «Exhibición Someone Else de Abel Azcona, la mejor de Nueva York en el año 2014.».
* ↑ «Abel Azcona trae a Valencia su performance sexual más extrema.».
* ↑ «Abel Azcona o la parodia del sexo.».
* ↑ «Con Abel Azcona llegó el escándalo.».
* ↑ «Abel Azcona: "No hay nada más sexual que lo político".».
* ↑ «Abel Azcona: La Extinción del Deseo del incómodo Abel Azcona».
* ↑ «El arte de la perversión en el nuevo libro de Abel Azcona.». Arxivat de l'original el 2019-12-12. [Consulta: 16 agost 2019].
* ↑ «Abel Azcona, tras el dolor y la perversión.».
* ↑ «El Cielo en Movimiento». Arxivat de l'original el 2019-08-05. [Consulta: 16 agost 2019].
* ↑ «La lectura del manifiesto Presunción del artista como sujeto radical y desobediente, tanto en vida como en muerte.».
* ↑ «Manifiesto de Abel Azcona en el Festival Eñe.». Arxivat de l'original el 2019-10-29. [Consulta: 16 agost 2019].
* ↑ «El artista Abel Azcona en el Festival Eñe.».
* ↑ «Abel Azcona inaugurará el Festival Eñe, más feminista que nunca..».
* ↑ «Programa oficial del Festival Eñe con la participación especial del artista Abel Azcona.». Arxivat de l'original el 2019-08-28. [Consulta: 16 agost 2019].
* ↑ «Presentación de Abel Azcona 1988-2018 en Fnac Callao». Arxivat de l'original el 2019-07-07. [Consulta: 16 agost 2019].
* ↑ «La vida y la muerte de Abel Azcona en un libro.». Arxivat de l'original el 2019-12-12. [Consulta: 16 agost 2019].
* ↑ «Abel Azcona presenta el llibre ‘Arte, acción y rebeldía’ amb la intervenció de Josep Valtònyc.».
* ↑ «La denúncia d'Abel Azcona sobre la falta de drets humans». TV3, 30-03-2019. [Consulta: 16 agost 2019].
* ↑ «Entrevista a la directora Isabel de Ocampo a propósito de su nuevo documental Serás Hombre.».
* ↑ «"Serás Hombre" nuevo documental de Isabel de Ocampo con el artista Abel Azcona.». Arxivat de l'original el 2019-05-04. [Consulta: 16 agost 2019].
* ↑ «La identidad masculina en deconstrucción».
* ↑ «Valladolid extiende su alfombra verde para recibir a las estrellas del cine.».
* ↑ «'Pederastia': la lección de arte contemporáneo de una jueza a la Iglesia y la fiscalía.».
* ↑ «Abel Azcona planta al juez».
* ↑ «La exposición de Abel Azcona, la más visitada de los Caídos.».
* ↑ «Abel Azcona entierra simbolicamente a familiares de fusilados en su nueva performance.».
* ↑ «Símbolos que no se pueden enterrar».
* ↑ «Manifestación contra Abel Azcona».
* ↑ «Abel Azcona: El artista en el patíbulo.».
* ↑ «La nueva obra del artista Abel Azcona invita a su propia muerte.».
* ↑ «Abel Azcona ofrece una pistola a los que fantasean con asesinarle en su última performance.».
* ↑ «La provocación de Abel Azcona, elegido mejor artista de performance en 2014 por la prensa inglesa.».
* ↑ «Artistas. El 'performer' se ha convertido en uno de los artistas 'queer' de mayor repercusión, llegando a las portadas de medios internacionales. Los 50 homosexuales más influyentes en España.».
* ↑ «Los 50 homosexuales españoles más poderosos del 2017».
* ↑ «El mapa del poder homosexual en la España de las autonomías: los 90 personajes influyentes.».

## Enllaços externs

* Entrevista a Abel Azcona al programa FAQS (2020)